PO SLOVENIJI, 2.11.99.

Naslov: TEŽAVE VAROVANCECV VDC V LESKOVCU

Napoved za  voditeljico:

Varovanci Varstveno delovnega centra v Leskovcu pri Krškem, že četrto leto ne morejo več uporabljati nekdanje poti, ki je vodila z glavne ceste do njihovega centra, saj sta dva graditelja pot prekopala in jo do danes, kljub obljubam še nista uredila. Ker so bila vsa prizadevanja vodstva centra, staršev in krajanov neuspešna, so se ti zdaj odločili, da poskusijo še s pritiskom preko medijev.

Telop
Iz Leskovca pri Krškem: Goran Rovan


Snemalec: Jože Grajžl


Mirko Bevc in Jože Žabkar sta leta 96 ob začetku gradnje zasebnih hiš, v katerih sta zdaj pošta in cvetličarna, pot, ki je jabolko spora, prekopala, seveda z obljubo, da jo bosta po končani gradnji ponovno odprla in uredila, čeprav ta poteka po njunih zasebnih zemljiščih, saj je obstajala od nekdaj.

Telop
STANE PEVEC - krajan


Sporno pot je kot bližnjico uporabljalo predvsem 44 varovancev tamkajšnjega Varstveno delovnega centra, ki se nahaja v nekdanji osnovni šoli. Zdaj so ti prisiljeni hoditi po daljši poti, kar je za osebe z motnjami in telesnimi težavami še posebej naporno. Da bi si skrajšali pot do avtobusnega postajališča, trgovine in pošte uporabljajo zdaj ti bližnjico skozi razpadajočo in zapuščeno hišo, ki je nevarna že sama po sebi, v teh zimskih dneh pa še posebej. Starši varovancev, ki že tri leta neuspešno opozarjajo na ta problem, so zato še posebej zaskrbljeni, zato so izoblikovali svoje zahteve.

Telop
DANE MIŽIGOJ - predstavnik sveta staršev VDC


Pot resda poteka po zasebnih zemljiščih, vendar so krajani in starši varovancev prepričani, da bi jo morala oba graditelja urediti tako, kot je bila prej, ker je to zapisano tudi v ureditvenem načrtu. Na krški občini so za rešitev tega problema doslej naredili bolj malo, zato se prizadeti sprašujejo, kako sta lahko graditelja pot brez obvestila zaprla, zakaj občina še ni odmerila zemljišča, po katerem je potekala pot in jih razglasila za javno dobro, zakaj ni izplačala odškodnine lastnikom in nezadanje, kdo bo to pot uredil in usposobil za hojo. Je to obveza graditeljev ali koga drugega? Vsekakor pa je tudi po mnenju krajanov zadevo potrebno čimprej urediti.

Telop
STANE PEVEC - krajan


Vsekakor nosijo svoj del odgovornosti, da je do tega problema sploh prišlo, prav vsi vpleteni, od graditeljev, vodstva centra do občinskih uslužbencev in inšpektorjev, verjetno pa še kdo. In prav gotovo je zdaj že skrajni čas, da se pot uredi. 

Kaseta Beta Krško št. 

Traja:  1.

